[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 19.12.2007

COM(2007) 864 окончателен

2005/0228 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО по измененията на Европейския парламент в общата позиция на Съвета, отнасяща се до Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И СЪВЕТА за изменение на Регламент (ЕО) № 1592/2002 от 15 юли 2002 година относно общите правила в областта на гражданското въздухоплаване и създаването на Европейска агенция за авиационна безопасност

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2005/0228 (COD)

СТАНОВИЩЕ НА КОМИСИЯТА в съответствие с член 251, параграф 2, алинея трета, буква в) от Договора за ЕО по измененията на Европейския парламент в общата позиция на Съвета, отнасяща се до Предложение за

РЕГЛАМЕНТ НА ЕВРОПЕЙСКИЯ ПАРЛАМЕНТ И СЪВЕТА за изменение на Регламент (ЕО) № 1592/2002 от 15 юли 2002 година относно общите правила в областта на гражданското въздухоплаване и създаването на Европейска агенция за авиационна безопасност

1. Въведение

Съгласно разпоредбите на член 251, параграф 2, трета алинея, буква в) от Договора за ЕО, Комисията представя становище по измененията, предложени от Европейския парламент на второ четене. Комисията излага по-долу становището си по предложените от Парламента 20 изменения.

2. История на досието

Дата на предоставяне на предложението на Европейския парламент и Съвета (документ COM(2005) 579 окончателен — 2005/0228 (COD)) | 18 ноември 2005 г. |

Дата на становището на Европейския икономически и социален комитет | 21 април 2006 г. |

Дата на становището на Европейския парламент на първо четене | 14 март 2007 г. |

Дата на приемане на общата позиция с единодушие | 15 октомври 2007 г. |

Дата на приемане на резолюцията на второ четене от Европейския парламент, съдържаща 20 изменения в общата позиция | 12 декември 2007 г. |

3. Цел на предложението

С предложението на Комисията, прието на 15 ноември 2005 г., се цели разширяване на приложното поле на общите правила за сигурност, така че да обхващат въздушните операции, лицензите за пилоти и сигурността на въздухоплавателните средства на трети държави. Стремежът е и да бъдат засилени проверките и санкциите при нарушаване на тези правила, както и, в светлината на натрупания опит, да бъде подобрено функционирането на Европейската агенция за авиационна безопасност (EASA).

4. Становище на Комисията по измененията на Европейския парламент

Комисията може да одобри 20-те изменения, приети от Европейския парламент на второ четене, тъй като те произтичат от постигнатия между трите институции компромис.

Основните изменения се отнасят до предефинирането на сложно въздухоплавателно средство, до нотифицирането ex ante на дерогациите от нормите за ограничения на полетното време, до създаването на система за налагане на глоби и до избора на членовете на Управителния съвет въз основа на техния опит и ангажираност да се ръководят в действията си от интересите на Агенцията.

В рамките на постигнатия компромис, се наложи Комисията да направи три изявления:

ОТГ.: Член 63

По отношение на член 63, Комисията заявява, че при изменението на Регламент (ЕО) № 593/2007 на Комисията от 31 май 2007 година относно таксите и възнагражденията, събирани от Европейската агенция за авиационна безопасност, тя ще отдели подобаващо внимание на особеното положение на МСП и по-специално на евентуалното отражение на размера на таксите и възнагражденията върху тяхната икономическа жизнеспособност, като неизменно ще гарантира спазването на принципа на равнопоставеност и пълното покриване на разходите по предоставяните услуги с приходите на Агенцията по линия на нейната сертификационна дейност.

ОТГ.: Член 3, буква ж) i), алинея четвърта

„Що се отнася до определението на въздухоплавателните средства със сложна система от двигатели, Комисията ще оцени икономическото въздействие върху пазарите на включването на въздухоплавателни средства, оборудвани с турбодвигатели, а освен това и на турбореактивен двигател в едно такова определение и ще поиска от Европейската агенция за авиационна безопасност да следи за техните параметри по отношение на сигурността.“

ОТГ.: Приложение ІІ, буква д) (свръхлеки въздухоплавателни средства)

„Комисията ще поиска от Европейската агенция за авиационна безопасност да проведе официални консултации с всички заинтересовани страни и да представи мотивирано становище по изменението на буква д) от приложение ІІ, с цел включване в нея на свръхлеките въздухоплавателни средства с тегло под 600 kg, ако е необходимо.“

5. Заключение

По силата на член 250, параграф 2 от Договора за ЕО, Комисията изменя предложението си, както е посочено по-горе.